laion/Wikipedia-Exotic huggingface dataset:
שבוע החלל העולמי

שבוע החלל העולמי (באנגלית: World Space Week, בראשי תיבות: WSW) הוא מיזם חינוכי בינלאומי בחסות האו"ם. מטרת שבוע החלל היא העלאת המודעות לחקר החלל באמצעות קיום פעילויות רבות במועד קבוע מדי שנה, שייצרו התעניינות מצד הציבור והתקשורת. שבוע החלל העולמי מצוין מדי שנה בין ה-4 באוקטובר לבין ה-10 באוקטובר. שבוע החלל העולמי קיבל את חסות האו"ם לאחר ועידת החלל הגדולה שנערכה בשנת 1999 - UNISPACE III. החלטת העצרת הכללית של האומות המאוחדות קבעה את מועדי שבוע החלל, והחליטה כי משרד האו"ם לענייני החלל החיצון יפקח על הפעילויות ויפיק את הדו"חות השנתיים. שבוע החלל העולמי נקבע בתאריכים רבי חשיבות להיסטוריה של חקר החלל - ה-4 באוקטובר (1957) מציין את מועד שיגורו לחלל של הלוויין הראשון, הספוטניק 1, וה-10 באוקטובר (1967) מציין את יום חתימתה של אמנת החלל החיצון, באו"ם, המסדירה את הפעילות האנושית והמחקרית בחלל. במסגרת שבוע החלל העולמי מתקיימות מגוון פעילויות, הכוללות הרצאות, הקרנת סרטים, תצפיות כוכבים, שיגור רקטות, תחרויות וחידונים בנושאי חלל, ימי עיון, שעורים מיוחדים באקדמיה, סיור במפעלי ומתקני חלל, ועוד. הפעילויות מאורגנות בכל מדינה על ידי מתאם לאומי, והוא מספק חומרים ורעיונות לפעילות. באחריותו לכתוב את סיכום הפעילויות שנערכו במדינתו. מדי שנה מפרסם האו"ם דו"ח שנתי המסכם את שבוע החלל העולמי. בשנת 2007 אורגנה תחרות בין תלמידים מרחבי העולם, והזוכה טס במטוס המדמה את תנאי חוסר הכבידה השוררים בחלל. מדי שנה נבחר נושא מרכזי לפעילויות שבוע החלל העולמי. נושאי שבוע החלל העולמי בשנים האחרונות: 2000 - מילניום החלל מתחיל 2001 - השראה מהחלל 2002 - חלל וחיי היום יום 2003 - חלל: האופק שמעבר לכדור הארץ 2004 - חלל לפיתוח בר קיימא 2005 - תגלית ודמיון 2006 - חלל לשימור החיים 2007 - 50 שנה בחלל 2008 - חקירת היקום 2009 - חלל בשביל חינוך 2010 - מסתורי היקום 2012 - חלל למען בטיחות וביטחון האדם 2013 - חוקרים את מאדים - ומגלים את כדור הארץ 2014 - ניווט באמצעות החלל 2015 - תגליות 2016 - חישה מרחוק 2017 - חקר עולמות חדשים בחלל 2018 - החלל מאחד את העולם 2019 - הירח: השער לכוכבים 2020 - לוויינים משפרים את החיים 2021 - נשים בחלל בשבוע החלל העולמי משתתפות כמאה שלושים ושתיים מדינות מרחבי העולם. ישראל שותפה למיזם החל משנת 2003. שותפים גלובליים: יום האסטרואיד, אסטרונומים ללא גבולות (AWB), האגודה האסטרונומית של האוקיינוס השקט, Explore Mars, הפדרציה הבינלאומית לאסטרונאוטיקה, המצפה הבינלאומי להתבוננות בליל הירח, אגודת כפר הירח (MVA), התאחדות תעשיית הלוויינים (SIA), קרן החלל, המועצה המייעצת לדור החלל, SpaceRef, החלל לאנושות (S4H), חלל באפריקה, SSPI, ‏SpaceWatch.Global, האגודה הפלנטרית, משרד האו"ם לענייני החלל החיצון, מודעות ליקום (UNAWE), ‏WIA-Europe, הלילה של יורי. שותפים אזוריים: בית הספר לאסטרונאוטים בצ'ילה. מדיה וקבצים בנושא שבוע החלל העולמי בוויקישיתוף אתר האינטרנט הרשמי של שבוע החלל העולמי אתר שבוע החלל העולמי אירועי שבוע החלל העולמי בישראל, באתר סוכנות החלל הישראלית תחילת עידן החלל בישראל, בבלוג של ארכיון צה"ל ומערכת הביטחון
אבות המזון

אֲבוֹת הַמָּזוֹן הם חמש קבוצות של רכיבי תזונה הנחוצים לתפקודו התקין של גוף האדם, ואלה הם: פחמימות, שומנים, חלבונים, ויטמינים ומינרלים. לאבות המזון תפקידים מגוונים בשמירה על התפקוד התקין של הגוף. תפקיד מרכזי הוא בהיותם מקור אנרגיה, אשר נמדדת בקלוריות, ואבן בניין למולקולות מורכבות. תזונה בריאה כוללת צריכה מאוזנת של כל אחד מאבות המזון. ערך מורחב – פחמימה הפחמימות הן מקור האנרגיה הראשוני של הגוף ואבן הבניין לסוגים שונים של מולקולות. בתהליך הפקת האנרגיה, גלוקוז, שהוא חד-סוכר, מפורק בתהליך הגליקוליזה למולקולות פשוטות יותר תוך כדי יצירת ATP, מולקולות אספקת האנרגיה של תאי הגוף. גם החד-סוכרים פרוקטוז וגלקטוז יכולים לשמש את הגוף להפקת אנרגיה. מלבד הפקת אנרגיה, הסוכרים משמשים לבניית סוגי מולקולות מורכבות שונים, כגון גליקופרוטאינים ופפטידוגליקנים. במזון הסוכרים, אשר מבחינה כימית גרידא זהים לפחמימות, יכולים לבוא בצורת חד-סוכרים, וכן בצורת דו-סוכרים או רב-סוכרים, אשר מפורקים במערכת העיכול לחד-סוכרים. אלה נספגים במעי הדק ומועברים אל הדם. ערך מורחב – שומן שומנים, או ליפידים, מורכבים מחומצות שומן המחוברות לגליצרול וקבוצות כימיות שונות. השומנים משמשים מקור אנרגיה וחומרי תשמורת, וכן משמשים לבניית הגוף, למשל בקרומי התאים. כאשר מלאי הסוכרים בגוף מידלדל, יכול הגוף לפרק בתהליך הליפוליזה חומצות שומן על מנת להפיק אנרגיה. השומנים מפורקים לחומצות שומן במערכת העיכול באמצעות אנזימים המופרשים בלבלב, כגון ליפאז, ונספגים בסיוע מלחי מרה. ערך מורחב – חלבון החלבונים, על אבני הבניין שמרכיבות אותם, חומצות האמינו, משמשים חומר גלם לבניית תאי הגוף, ויכולים אף להוות מקור אנרגיה בהיעדר פחמימות ושומנים. בנוסף, חומצות האמינו הנצרכות בתזונה הן אבני הבניין לחלבונים שלהם תפקידים שונים במערכות הגוף, למשל אנזימים המאיצים תהליכים ביולוגיים ומיוזין המאפשר תנועת שרירים. חלק מחומצות האמינו גוף האדם אינו יכול לייצר בעצמו, ועל כן הוא נדרש לקבלן בתזונה. הן נקראות חומצות אמינו חיוניות. החלבונים מפורקים לפפטידים ולחומצות אמינו, בין היתר באמצעות אנזימים פרוטאוליטיים, כגון פפסין וטריפסין. אנזימים אלה פועלים היטב בסביבה החומצית של הקיבה. ערך מורחב – ויטמין ויטמינים הם מולקולות שהגוף אינו יכול לייצר בעצמו, והוא זקוק להן לצורך תפקודו התקין. תפקידם העיקרי של הוויטמינים הוא לשמש קואנזימים בזירוז תגובות של חילוף חומרים. נהוג לחלק את הוויטמינים לכאלה המסיסים במים – הוויטמינים מקבוצת B וויטמין C – ולוויטמינים מסיסים בשומן – ויטמין A, ויטמין D, ויטמין E וויטמין K. ערך מורחב – מינרל (תזונה) המינרלים הם תרכובות אי-אורגניות הנחוצות לשמירת ההומאוסטאזיס, וחלקן משמשות קופקטורים בתגובות ביוכימיות שונות. נהוג לחלק את המינרלים למאקרומינרלים, הנמצאים בכמויות גבוהות מ-50 מ"ג לכל ק"ג גוף, וליסודות קורט, הנמצאים בכמויות קטנות מכך. פירמידת המזון חומרי מזון רכיבי תזונה חיוניים רכיבי המזון (אבות המזון), במבט חדש, אוניברסיטת תל אביב, המרכז לחינוך מדעי וטכנולוגי אבות המזון, הספרייה הווירטואלית של מט"ח אילנה שמידט-הופפלד, רם רייפן, אלי פליק, תזונה, גדילה והתפתחות | מזון, תזונה ובריאות, באתר המחלקה להוראת מדעים, מכון ויצמן דברת כהן, איך הדם מוביל את אבות המזון?, באתר מכון דוידסון, הזרוע החינוכית של מכון וייצמן למדע, ‏16 במרץ, 2014 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קנדלה

קַנְדֵלָה (לטינית: Candela; מילולית, נר) היא יחידת מידה פוטומטרית למדידת עוצמת האור הנראה. קנדלה מודדת שטף אור לזווית מרחבית, ומסומנת באותיות c d {\displaystyle cd} . הקנדלה היא אחת משבע היחידות הבסיסיות של מערכת היחידות הבינלאומית. ההגדרה המדעית של קנדלה אחת, היא עוצמת האור בכיוון נתון ממקור המפיק קרינה מונו-כרומטית בתדר של 540 טרה הרץ בהספק של 1 683 {\displaystyle _{1} \over ^{683}} וואט לסטרדיאן. התדר 540 טרה הרץ (צבע ירוק) הוא תדר הרגישות המקסימלית של העין האנושית. המקדם 1 683 {\displaystyle _{1} \over ^{683}} נועד על מנת ליצור זהות עם ההגדרה הקודמת של הקנדלה. הקנדלה כיחידה פיזיקלית עברה מספר שלבים עד להגדרתה הנוכחית: בתחילה הוגדרה על-פי עוצמת ההארה של להבת נר, לאחר מכן על-פי הזהר הנפלט מפלטינה בנקודת ההתכה שלה. כיום, הגדרת הקנדלה נגזרת מהגדרת היחידה המקובלת למדידת הספק חשמלי – הוואט. פנסים מקצועיים נמדדים על פי תכונת הלומן שלהם שמוגדר כקנדלה כפול סטרדיאן. לומן לוקס קנדלה, באתר אנציקלופדיה בריטניקה (באנגלית) ראו מילון מונחים בתוך תאורה יעילה, נוחה ואפקטיבית תוך חיסכון בהוצאות החשמל, חברת החשמל, 2009
רומן וידנפלר

רומן וידנפלר (בגרמנית: Roman Weidenfeller; נולד ב-6 באוגוסט 1980 בדייץ שבגרמניה המערבית) הוא כדורגלן עבר גרמני ששיחק בעמדת השוער בעיקר בבורוסיה דורטמונד. וידנפלר ערך חמש הופעות במדי נבחרת גרמניה, וזכה עמה במונדיאל 2014, בו שימש שוער משנה למנואל נוייר. בתקופתו בנוער, שיחק וידנפלר בקבוצת "Eisbachtaler Sportfreunde", ואף היה חבר בנבחרת הנוער של גרמניה, איתה השתתף בגביע העולם עד גיל 17 בשנת 1997. בשנת 1998 הוא עבר לשחק בקבוצת הנוער של פ.צ. קייזרסלאוטרן, במדיה ערך 40 הופעות במשך שנתיים. בשנת 2000 התקדם וידנפלר לקבוצה הבוגרת של קייזרסלאוטרן, אך בשתי עונותיו בקבוצה הוא מיעט לקבל דקות משחק. בשנת 2002 עזב וידנפלר את קייזרסלאוטרן וחתם בקבוצת בורוסיה דורטמונד בהעברה חופשית, על מנת להחליף את שוער הקבוצה ינס להמן שעזב לטובת ארסנל ב-2003. על פי דיווחים, וידנפלר כעס על כך שבתחילת דרכו בקבוצה ישב רבות על ספסל המחליפים ושימש בעיקר כמחליפו של השוער הראשון גאורג קוך. את הופעת הבכורה במועדון הוא ערך רק ב-23 בדצמבר 2003 בהפסד 1:0 לקבוצתו הקודמת, קייזרסלאוטרן. בשנת 2005 עבר וידנפלר ניתוח, עקב פציעה במיניסקוס במהלך אימון. בתחילת עונת 2007/2008 הוא הושעה ואף נאלץ לשלם קנס, לאחר קריאות גזעניות לעבר חלוץ שאלקה ג'רלד אסמואה. על פי דיווחים, פלט וידנפלר את הקריאות לעבר אסמואה לאחר המשחק בין הקבוצות, מאחר שהשניים התעמתו בדקה ה-51 של המשחק. וידנפלר הגיש התנצלות לאסמואה, אך הכחיש את הדיווחים. בורוסיה דורטמונד אליפות גרמניה (2): 2010/11, 2011/12 הגביע הגרמני (2): 2011/12, 2016/17 הסופר קאפ הגרמני: 2013 סגנית ליגת האלופות: 2012/13 נבחרת גרמניה גביע העולם: 2014 מדיה וקבצים בנושא רומן וידנפלר בוויקישיתוף אתר האינטרנט הרשמי של רומן וידנפלר (בגרמנית) רומן וידנפלר, ברשת החברתית פייסבוק רומן וידנפלר, באתר Transfermarkt רומן וידנפלר, באתר Fussballdaten.de (בגרמנית) רומן וידנפלר, באתר Soccerway רומן וידנפלר, באתר WorldFootball.net רומן וידנפלר, באתר National Football Teams רומן וידנפלר, באתר FootballDatabase.eu רומן וידנפלר, באתר ESPN פרופיל המאמן, באתר Transfermarkt
דדה

המונח "דדה" מפנה לכאן. לערך העוסק באמן גרפיטי, ראו Dede. לאונרדו דה דאוס סנטוס (פורטוגזית: Leonardo de Deus Santos;‏ נולד ב-18 באפריל 1978), המכונה דדה, הוא כדורגלן עבר ברזילאי ששיחק בעמדת המגן השמאלי. דדה נולד בבלו הוריזונטה, וכבר בהיותו ילד שיחק כדורגל עם ששת אחיו. את קריירת המועדונים שלו הוא החל בקבוצת הנוער של המועדון המקומי, אתלטיקו מיניירו. בסיום תקופת הנוער צורף לסגל הבוגר של הקבוצה. ב-1997 נבחר לשחקן העונה בליגת העל הברזילאית על ידי המגזין Placer. ביולי 1998 חתם בבורוסיה דורטמונד, הפך לאחד השחקנים המרכזיים בקבוצה והוביל את הקבוצה לזכייה באליפות הבונדסליגה בעונת 2001/2002. בשנת 2002 צורף לקבוצה אחיו של דדה, לאנדרו, והשניים שיתפו פעולה לסירוגין עד 2004. באותה שנה (2002) העפיל עם דורטמונד לגמר גביע אופ"א, בו הפסידה הקבוצה לפיינורד ההולנדית בתוצאה 2:3. לאחר תקופה קצרה בסגל הנבחרת האולימפית, שנקטעה בשל פציעה בברך, הוא ערך את הופעת הבכורה בנבחרת ברזיל בניצחון 1:4 על נבחרת הונגריה באפריל 2004. ב-18 באוגוסט 2007 הפך דדה לשחקן הדרום אמריקני עם הכי הרבה הופעות בבונדסליגה, לאחר שעבר את בן ארצו ג'ובאני אלבר. הוא גם השחקן הוותיק ביותר בדורטמונד, ומאז ה-23 באוקטובר 2007 הוא מחזיק באזרחות גרמנית. במשחק הפתיחה של עונת 2008/2009, שהסתיים בניצחון 2:3 על באייר לברקוזן, נפצע דדה ברצועה הצולבת הקדמית. פציעה זו התבררה כקשה, והוא חזר לשחק רק בהפסד 2:1 לשטוטגרט ב-7 במרץ 2009. בשנת 2011 עבר דדה לקבוצת אסקישהירספור הטורקית שם שיחק עד לפרישתו ממשחק פעיל בשנת 2014, ומונה לעוזר מאמן הקבוצה. אחיו, לוקאס ולאנדרו גם הם כדורגלנים מקצועיים. גביע אופ"א: סגנות (2002) בונדסליגה: אליפות (2002, 2011) הגביע הגרמני: סגנות (2008) גביע הליגה הגרמני: סגנות (2003) מדיה וקבצים בנושא דדה בוויקישיתוף דדה, באתר Transfermarkt דדה, באתר Fussballdaten.de (בגרמנית) דדה, באתר Soccerway דדה, באתר WorldFootball.net דדה, באתר National Football Teams דדה, באתר FootballDatabase.eu פרופיל המאמן, באתר Transfermarkt
לה פן

האם התכוונתם ל... ז'אן-מארי לה פן – פוליטיקאי צרפתי מארין לה פן – פוליטיקאית צרפתייה, בתו של ז'אן-מרי לה פן מריון מרשל (לה פן) – פוליטיקאית צרפתייה, נכדתו של ז'אן-מרי לה פן
דונגגוואן

דוֹנְגְגְוַואן (בסינית מפושטת: 东莞; בסינית מסורתית: 東莞; בפין-יין: Dōngguǎn) היא נציבות עירונית במחוז גואנגדונג שבדרום הרפובליקה העממית של סין. העיר היא מרכז תעשייה חשוב השוכן באזור דלתת נהר הפנינה. בעיר אף נמצא מרכז הקניות הגדול בעולם - קניון דרום סין (אנ'). על פי מפקד האוכלוסין משנת 2020 אוכלוסיית הנציבות העירונית מנתה כ-10.466 מיליון תושבים. לדונגגוואן היסטוריה ארוכה. כבר בתקופת האבן החדשה חיו בה בני אדם פרימיטיביים. בתקופת האביב והסתיו היא הייתה חלק מאדמתם של שבט הבָּאיְוֵ'ה. בשנת 214 לפנה"ס, כשקיסר סין הראשון צ'ין שה חואנג איחד את סין, הייתה דונגגוואן לחבל בשם בּוֹיוּ'שְׂיַאן. בתקופת שלטון שושלת האן המזרחית, הקים הקיסר את חבל דְזְנגצֶ'נְג פַאנְיוּ' ודונגגוואן נכנסה תחת שלטונו. בשנת 331 הייתה דונגגוואן רשות שלטת על כל אזור באו'אן. ובשנת 757 נקראה בשם דונגגוואן. דונגגוואן משתרעת על פני 2,465 קמ"ר במרכז מחוז גואנגדונג וגובלת בבירת המחוז גואנגג'ואו מצפון-מערב, בשנג'ן מדרום-מזרח, בנציבות העירונית חוויג'ואו (אנ') מצפון-מזרח ובים סין הדרומי מדרום-מערב. העיר דונגגוואן נמצאת במרחק של 47 מיל ימי מהונג קונג, ו-48 מיל ימי ממקאו. האקלים השולט באזור הוא אקלים סובטרופי. ממוצע הטמפרטורות הוא 22.8 צלזיוס, וכמות המשקעים השנתית היא 1,756.8 מילימטרים. 27% משטח החבל הוא מים, 25% יער, 13% אדמה מעובדת ו-35% של אדמה מיושבת. החבל עשיר במקורות מים שונים, 150 קמ"ר מתוכו הם ים, ו-116 קמ"ר מתוכו שוכנים על חוף הים. כמו כן, שוכנים בו 4 נהרות 5 אגמים ו-6 הרים. עקב המצאות החבל על דלתת נהר הפנינה, האדמה הלחה והחום, עשירה דונגגוואן בגידולי קרקע רבים, בין היתר נודע החבל בזכות גדולי האורז, הבננה, הליצ'י, תעשיות מים שונות והזיקוקים המיוצרים בו. בדוגגוואן 32 אזורים (או כמו שהם מכונים על ידי הממשל - רחובות). ערים גְוַואנְצֶ'נְג, שִׁילוֹנְג, חוּמֶן, דוֹנְגְצֶ'נְג, חבל 10000, העיר הדרומית. מדיה וקבצים בנושא דונגגוואן בוויקישיתוף אתר האינטרנט הרשמי של דונגגוואן (בסינית מפושטת) אודות דונגגוואן - מגזין מקומי באנגלית China: Guăngdōng (Prefectures, Cities, Districts and Counties) - Population Statistics, Charts and Map, www.citypopulation.de Livable Dongguan, web.archive.org, ‏2007-05-18
כביש 465

כביש 465 הידוע גם בשם "כביש חוצה בנימין", הוא כביש רוחב במרכז ישראל. רובו של הכביש עובר באזורי יהודה ושומרון. הכביש מתחיל בצומת גבעת כ"ח, חוצה את הקו הירוק במחסום רנתיס ומסתיים בצומת המשטרה הבריטית, שם הוא נפגש עם כביש 60 בין שילה לעפרה. כביש זה שאורכו הוא כ-38 ק"מ, הוא כביש הנחשב יחסית מסוכן, שכן הוא עובר באזור הררי, חשוך ברובו, מפותל מאוד ויש בו כמה קטעים ללא קליטת תקשורת סלולרית. הכביש נסלל על תואי של דרך רומית עתיקה ובימי המנדט הבריטי עוד נראו לאורכו אבני מיל רומיות. לאחר מלחמת ששת הימים נפתח הקטע בין גבעת כ"ח לרנתיס לנסיעה. שם דרך העפר היה "ציר קולה רנטיס" התנועה בציר זה הייתה רק לכוחות הביטחון ולניסויי דרך לטנקים על ידי חיל חימוש. ציר קולה רנטיס נסלל בשנים 79–1978. לפני פתיחת כביש זה לתנועה הייתה התנועה אל אזור בנימין בדרך שהתחילה במושב בית נחמיה לכוון מזרח. כביש זה יצא מבית נחמיה ועבר את הכפרים בודרוס, קיביא ושוקבא. בהמשך עד למרכז הכפר עאבוד. הכביש החדש שהחל בקולה עבר דרך רנתיס, אל עאבוד, דיר ניזאם, אום צפא, ביר זית וג'יפנה והתחבר לכביש 60 הישן (היום כביש 466), בעין סיניא. לאחר הקמת חלמיש נסלל ב-1978 על ידי הקרן הקיימת הקטע המחבר את מבנה משטרת נבי צלאח עם דיר ניזאם באורך 2.5 קילומטר על התואי ההיסטורי של גופנה אנטיפטריס. בעקבות תקריות רבות במעבר בתוך ביר זית, נסלל בשנת 1986 כביש עוקף ביר זית שחיבר את כביש 465 מנקודה מצפון לביר זית ישירות עם כביש 466, דרך ואדי זייתון. בעקבות הסכמי אוסלו, נסלל קטע חדש של כביש 60 מזרחית לכביש הישן, שחיבר את גבע בנימין עם ואדי חרמייה צפונית לעפרה. בהתאם לכך, הקטע של כביש 60 הישן שמחבר היום את כביש 466 לכביש 60 נחשב היום לחלק מכביש 465. בנוסף, בעקבות הסכמי אוסלו נסלל כביש עוקף עאבוד. קטע של כביש 446 מהחיבור עם כביש עוקף עאבוד עד צומת עופרים נושא במקביל את הסימון של כביש 446 וכביש 465. הקמת גדר ההפרדה הביאה לחסימת קטע הכביש הישן שעבר דרך עאבוד לכניסה לבית אריה. בתחילת האינתיפאדה השנייה היו בכביש מספר יחסית גבוה של פיגועי ירי. בתגובה לפיגועים צה"ל הקים מספר עמדות תצפית לאורך הכביש וביצע עבודות חישוף בשולי הכביש על מנת למנוע התקרבות לכביש בחסות הצמחייה הסמוכה לכביש. צומת בית אריה צומת רנטיס על כביש 465 טיגארט משטרת רנטיס צומת עופרים על כביש 465 הכניסה לעופרים צומת התפצלות 465 -446 בכניסה לעוקף עאבוד צומת הכניסה לכפר עאבוד צומת הכניסה לנווה יאיר צומת הכניסה ליישוב נווה צוף על כביש 465 מועצה אזורית מטה בנימין יהודה ושומרון מדיה וקבצים בנושא כביש 465 בוויקישיתוף יוחאי עופר, תחקיר המנהל האזרחי: "הכבישים האדומים" של יו"ש, באתר www.makorrishon.co.il, ‏2018-01-28 שפי גבאי, אל הנופים השויציים בהרי השומרון, דבר, 14 ביוני 1968 צבי אילן, יער אום צפא וסביבתו, דבר, 16 באוגוסט 1971 Claude R. Conder Horatio Kitchener, סקר ה-PEF, כרך כרך 2 (על השומרון), PEF Palestine Exploration Fund, 1882 מזכירות נוה צוף, אנשי נוה צוף לא עזבו, מעריב, 5 בפברואר 1978 דליה מזורי, טרקטור ראשון עלה על הקרקע להכשרת התנחלות בנוה צוף, מעריב, 17 באפריל 1978 מנחם מרכוס, הרי בית־אל (חבל בנימין), רשות שמורות הטבע, 1991, עמ' 123
לוקס

לוּקְס הוא יחידת מידה פוטומטרית למדידת עוצמת ההארה של אור נראה שסימונה המקובל l x {\displaystyle lx} . עוצמת ההארה היא השטף האורי ליחידת שטח. נוסחת החישוב : lx = lm/m2, היינו, לוקס שווה ללומן (lm) חלקי מטר בריבוע m2. היחידה משמשת למדידת פליטה אורית (שטף אורי ליחידת שטח בפולט) והארה (שטף אורי ליחידת שטח בקולט). ההארה הנוצרת מאור השמש על פני כדור הארץ נעה בין 30,000 ל-100,000 לוקס (תלוי בקו הרוחב, בעונת השנה, בשעה ביום ובמזג האוויר). ההארה הנוצרת מאור ירח מלא היא כ-1 לוקס. ההארה המקובלת באולפני טלוויזיה היא כ-1,000 לוקס. האישון האנושי מתכווץ לכדי עשירית משטחו המקסימלי, כתוצאה מהארה של 1,000 לוקס. קנדלה לומן ארגונומיה של תאורה, באתר של המוסד לבטיחות וגיהות לוקס, באתר אנציקלופדיה בריטניקה (באנגלית) ראו מילון מונחים בתוך תאורה יעילה, נוחה ואפקטיבית תוך חיסכון בהוצאות החשמל, חברת החשמל, 2009 https://elifesciences.org/articles/15392/figures#figures ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
דולפינס

דולפינס היא קבוצת כדורגל מהעיר פורט הרקורט, שבניגריה. התואר היחיד של הקבוצה הוא בהגעה לגמר גביע הקונפדרציה האפריקאי וההפסד בגמר לFAR רבאט ממרוקו. הקבוצה נקראה קודם לכן בשם "איגל סמנט". בעונת 1998 השתתפה הקבוצה לראשונה בליגת האלופות האפריקאית, אז בשם "איגל סמנט" כאשר בשלב הראשון הקבוצה גברה על קבוצת ויטה קלאב מהרפובליקה הדמוקרטית של קונגו ובסיבוב השני גברה על קבוצת פטרו אתלטיקו מאנגולה אך בשלב הבתים, בו הוגרלה עם קבוצות איטואיל דו סאהל מתוניסיה, הארטס אוף אוק מגאנה ודינמוס מזימבבואה הקבוצה סיימה במקום האחרון בבית זה עם מאזן של שני ניצחונות, ארבעה הפסדים ואפס תוצאות תיקו והודחה מהמפעל. בעונת 2005 הקבוצה החלה את העונה בליגת האלופות האפריקאית, כאשר היא עוברת בשלב המוקדם את קבוצת ראנאסימיאנטו מגינאה המשוונית ועברה לסיבוב הראשון, בו גברה על קבוצת הארטס אוף אוק מגאנה. בסיבוב השני הוגרלה הקבוצה מול קבוצת איי.אס.אי.סי. אבידג'ן לה היא הפסידה בדו-קרב פנדלים ועברה לשחק בגביע הקונפדרציה האפריקאי באותה עונה. בגביע הקונפדרציה הקבוצה התחילה בשלב הבתים של המפעל, בו הוגרלה עם קבוצות אל-איסמאעילי המצרית, אל-מוקעולון אל-ערב, המצרית גם כן ו־105 ליברוויל מגבון והעפילה לשלב הגמר לאחר שסיימה באותו הבית במקום הראשון עם ארבעה ניצחונות, שתי תוצאות תיקו ואף הפסד, אך בשלב הגמר הפסידה לקבוצת FAR רבאט המרוקאית. זהו ההישג הממשי הראשון והיחיד עד כה של הקבוצה בזירה הבינלאומית אי פעם. בעונת 2007 הקבוצה שיחקה בגביע הפדרציה האפריקאי, אז עברה בסיבוב הראשון את קבוצת הוקס מגמביה והעפילה לסיבוב הראשון של 16 הגדולות, בו עברה את קבוצת חסאניה אגדיר ממרוקו. בסיבוב השני של 16 הגדולות הוגרלה הקבוצה נגד קבוצת מראנאטה מטוגו שהורדה אל המפעל מליגת האלופות והמשחקים ייערכו בחודש מאי, 2007. כריסטופר קאנו צ'ידי אודיה אנדורנס אידהור איגו אוטגרי אליפות הפרמייר ליג הניגרי (3): 1997, 2004, 2010/2011 הגביע הניגרי (4): 2001, 2004, 2006, 2007 סגנית אלופת גביע הקונפדרציה האפריקאי (1): 2005 (השני בחשיבותו באפריקה) פרופיל, באתר Transfermarkt
החבורה הליניארית הכללית

בתורת החבורות, החבורה הליניארית הכללית ממעלה n {\displaystyle n} מעל השדה F {\displaystyle F} היא אוסף המטריצות ההפיכות בעלות n {\displaystyle n} שורות ועמודות שאיבריהן שייכים לשדה F {\displaystyle F} , ביחס לפעולת הכפל של מטריצות. זוהי חבורה שהאיבר הנייטרלי שלה הוא מטריצת היחידה. זוהי אחת מהחבורות הבסיסיות הנחקרות בתורת החבורות. תת חבורה של החבורה הליניארית הכללית נקראת חבורה ליניארית או בפשטות חבורת מטריצות. שיכון של חבורה מסוימת בתוך החבורה הליניארית הכללית נקרא הצגה ליניארית של החבורה. את החבורה הליניארית הכללית ניתן להגדיר באופן שקול כאוסף ההעתקות הליניאריות ההפיכות מעל מרחב וקטורי V {\displaystyle V} מממד n {\displaystyle n} מעל השדה F {\displaystyle F} היות שכל המרחבים הווקטוריים בעלי ממד סופי שווה הם איזומורפיים, ברור שמבנה החבורה אינו תלוי במרחב הווקטורי שלפיו היא הוגדרה. למעשה, באופן הזה מגדירים את החבורה הליניארית הכללית כחבורת האוטומורפיזמים של V {\displaystyle V} בקטגוריה של מרחבים וקטוריים. כאשר משתמשים בהגדרה הראשונה מסמנים את החבורה בדרך כלל G L n ( F ) {\displaystyle \mathbf {GL} _{n}(F)} או G L ( n , F ) {\displaystyle \mathbf {GL} (n,F)} , וכאשר משתמשים בהגדרה השנייה - G L ( V ) {\displaystyle \mathbf {GL} (V)} . המאפיינים האלגבריים של אלגברת המטריצות, או לחלופין אלגברת ההעתקות הליניאריות, כגון קיום הדטרמיננטה, מאפשרים להגדיר מספר תתי חבורות באופן טבעי. לדוגמה החבורה הליניארית המיוחדת, S L n ( F ) {\displaystyle \mathbf {SL} _{n}(F)} , היא תת-החבורה של החבורה הליניארית הכללית שמכילה את כל המטריצות בעלות דטרמיננטה 1. S L n ( F ) {\displaystyle \mathbf {SL} _{n}(F)} היא תת חבורת הקומוטטורים של G L n ( F ) {\displaystyle \mathbf {GL} _{n}(F)} , והיא בעצמה חבורה מושלמת אלא אם כן n = 2 {\displaystyle n=2} והשדה F {\displaystyle F} הוא בגודל 2 או 3. החבורה הליניארית הכללית אינה אבלית, כל עוד n {\displaystyle n} איננו 1. כאשר n = 1 {\displaystyle n=1} , החבורה הליניארית הכללית היא פשוט החבורה הכפלית של השדה F {\displaystyle F} . כאשר השדה F {\displaystyle F} מעליו החבורה מוגדרת הוא שדה המספרים הממשיים או המרוכבים G L ( n , F ) {\displaystyle \mathbf {GL} (n,F)} היא חבורת לי מממד n 2 {\displaystyle n^{2}} . כאשר השדה F {\displaystyle F} מעליו החבורה מוגדרת הוא שדה סגור אלגברית אזי G L ( n , F ) {\displaystyle \mathbf {GL} (n,F)} היא חבורה אלגברית (חבורה שהיא גם יריעה אלגברית). החבורה הליניארית הכללית, באתר MathWorld (באנגלית) כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. עם זאת אנו דורשים שהחבורה תהיה קומוטטיבית, דרישה זו נובעת מהפרויקיטיביות/שלמות עבור חבורות קשירות, אך לא במקרה הכללי. כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. למושג "חבורה קלאסית" יש מספר משמעויות מקובלות. כל המשפחות שמופעות בדיאגרמה כאן תחת "חבורה קלאסית" נחשבות לכאלה על פי כל המשמעוית המוקובלות כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. עם זאת, מעל שדה ממציין 0, חבורה אוניפוטנטית היא תמיד קשירה (ופשוטת קשר), גם אם לא דרשים זאת בהגדרה. לעיתים מושג זה נקרא "חבורה פשוטה". כאן אנו משתמשים במוסכמה המצמצמת, שדורשת מחבורה פשוטה להיות חסרת מרכז. המושג ללא דרישה זו נקרא כאן "חבורה כמעט פשוטה".
ז'ליקו אובראדוביץ'

ז'לימיר (ז'ליקו) אובראדוביץ' (Željko Obradović; בסרבית: Жељко Обрадовић; נולד ב-9 במרץ 1960 בצ'אצ'אק) הוא כדורסלן-עבר ומאמן כדורסל בהווה. מאמן את קבוצת פרטיזן בלגרד. זכה כמאמן 9 פעמים באליפות אירופה לקבוצות על גלגוליה השונים, פעם אחת באליפות העולם ופעם נוספת באליפות אירופה עם נבחרת יוגוסלביה בכדורסל. אובראדוביץ' הוא המאמן המעוטר ביותר בכדורסל האירופי. לאחר שגדל בבוראץ צ'אצ'אק, אובראדוביץ' הצטרף לפרטיזן בלגרד בגיל 26 כרכז וכבר בעונתו הראשונה הוביל את הקבוצה לאליפות המדינה יחד עם שחקנים כגון ולאדה דיבאץ ואחרים. שנה מאוחר יותר העפיל עם הקבוצה לפיינל פור גביע אירופה לאלופות והפסיד בחצי הגמר למכבי תל אביב. קריירת האימון של אובראדוביץ' החלה מיד עם פרישתו מכדורסל. כבר בעונתו הראשונה כמאמן הקבוצה זכה עם פרטיזן בדאבל היוגוסלבי ובגביע אירופה בכדורסל, אך בעונה השנייה נושלה פרטיזן מכל תאריה. ב-1993 עבר לחובנטוד בדאלונה הספרדית. לאחר זכייתה המפתיעה בפיינל פור הליגה האירופית 1994, שנערך בהיכל הספורט יד אליהו, עבר אובראדוביץ' לאמן בריאל מדריד. ב-1995 זכה באליפות אירופה שנייה ברציפות, אך לא הצליח לשחזר את ההישגים בהמשך. ריאל נחלשה, ובשנת 1997 נאלצה להתמודד במפעל משני, גביע ספורטה, בו זכתה. בסיום אותה עונה עבר אובראדוביץ' לבנטון טרוויזו האיטלקית, עימה זכה בגביע ספורטה ב-1999. אובראדוביץ' חזר לצמרת האירופית כשחתם בפנאתינאיקוס היוונית, אותה אימן ברציפות עד 2012. תחת שרביטו זכתה פנאתינאיקוס בכל אליפויות יוון שנערכו מאז, למעט ב-2002 ו-2012. בשנת 2000 חזר לאחר היעדרות של חמש שנים לגמר אליפות אירופה ולזכייה, כאשר קבוצתו גברה על מכבי תל אביב. ב-2001 הפסידו אובראדוביץ' ופנאתינאיקוס למכבי בגמר הסופרוליג, וב-2002, עם איחוד מפעלי הכדורסל באירופה, זכה אובראדוביץ' באליפות היורוליג לאחר ניצחון בגמר על קינדר בולוניה. חמש שנים חלפו עד לזכייתו השישית של אובראדוביץ' באליפות היורוליג, בפיינל פור היורוליג שנערך באתונה ב-2007 לאחר שקבוצתו גברה במשחק הגמר על צסק"א מוסקבה. בפיינל פור 2009 בברלין הוביל את פנאתינאיקוס לגביע יורוליג נוסף, לאחר שקבוצתו גברה במשחק הגמר על צסק"א מוסקבה. ב-2011, בפיינל פור שנערך בברצלונה, הוביל אובראדוביץ' את המועדון היווני לעוד אליפות אירופה, לאחר ניצחון בגמר על מכבי תל אביב. בין השנים 1996–2000 אימן גם את נבחרת סרביה ומונטנגרו בכדורסל, עימה זכה במדליית הכסף בטורניר הכדורסל האולימפי באטלנטה (1996), באליפות אירופה בשנת אליפות אירופה בכדורסל 1997 ובאליפות העולם בשנת 1998. ביוני 2012 הודיע כי לא יאמן את פנאתינאיקוס בעונה הבאה, וביולי 2013 חתם בפנרבחצ'ה אולקר לשנתיים, בהן הוביל את הקבוצה לאליפות ליגת העל הטורקית ולתואר גביע הנשיא הטורקי בעונתו הראשונה, ובעונתו השנייה לפיינל פור היורוליג. אחרי אלו הוארך חוזהו בשנתיים נוספות, וב-2016 הוארכו חוזהו עד 2020. בעונת 2015/2016 הוביל את פנרבחצ'ה לגמר אירופי ולדאבל מקומי. במאי 2017, בפיינל פור שנערך באיסטנבול, טורקיה, עשה אובראדוביץ' היסטוריה והביא לפנרבחצ'ה את גביע היורוליג הראשון בתולדותיה ובתולדות הכדורסל הטורקי בכלל, והתשיעי שלו בקריירת האימון, כאשר הוביל את קבוצתו לניצחון בגמר על אולימפיאקוס. ביוני 2021 חזר לאחר 28 שנה לפרטיזן בלגרד. פרופיל אולימפי, באתר olympedia.org פרופיל, באתר פיב"א ז'ליקו אובראדוביץ' באתר היורוליג ז'ליקו אובראדוביץ' באתר פאנתינייקוס אוהד גרינוולד‏, סיפור מהאגדות, באתר וואלה, 19 במרץ 2012